Ciències Socials: 11. El segle del Barroc\nEs coneix amb el nom de Barroc un període de la història cultural d’Occident que va abraçar des de 1600 fins a la meitat del segle XVIII.\nEl barroc va ser una conseqüència de la lluita religiosa que va tindre lloc a Europa a causa de la Reforma protestant i la Contrareforma catòlica. L’enfrontament religiós va provocar un canvi de mentalitat que va afectar tots els aspectes de la cultura, de l’art i de la societat.\nEl barroc significà el triomf dels sentiments exaltats. La serenitat i la fe en l’ésser humà que havien caracteritzat el Renaixement van ser substituïdes per una visió de la vida més mística, molt influïda per la religió, i menys optimista.\nLa cultura barroca\nEl barroc va ser un període en què van florir totes les branques de la cultura.\nEn filosofia es van desenvolupar el racionalisme, amb Descartes com a representant principal, i l’empirisme, corrent en què destacaren Bacon i Hume.\nLa literatura va viure un dels moments de major esplendor, amb figures com Shakespeare i Milton a Anglaterra, Molière i Racine a França, mentre Calderón de la Barca, Quevedo i Cervantes són els màxims representants de la Literatura al Segle d'Or de la cultura castellana.\nLa música experimentà un desenvolupament espectacular. Va nàixer un nou estil en què destacaren Monteverdi, Bach, Händel, Vivaldi, etc.\nL’esperit racional, que els humanistes van fer triomfar al segle XVI, va ser la base sobre la qual es van donar els avanços científics del segle XVII.\nA la segona meitat del segle XVII, les institucions públiques van promoure les investigacions i gràcies a això el desenvolupament científic es va accelerar.\nLa monarquia anglesa va fundar la Royal Society i inaugurà l’observatori de Greenwich. Així mateix, la monarquia francesa creà l’Acadèmia de les Ciències.\nEls nous mètodes d’investigació van conduir a grans progressos en les ciències i a nombrosos descobriments: Neper va inventar els logaritmes; Harvey va demostrar la circulació de la sang; Pascal va aconseguir grans avanços en geometria, Halley en astronomia i Boyle en química. Tanmateix, els tres científics més importants del segle XVII van ser Galileu, Kepler i Newton.\n• Galileu va confirmar les teories de Copèrnic, ja que va demostrar l’exactitud científica de l’heliocentrisme, encara que l’església catòlica el va obligar a renegar dels seus descobriments. També va aconseguir avanços en el camp de la mecànica i va enunciar el principi d’inèrcia.\n• Kepler formulà les lleis que regeixen les òrbites dels planetes i va introduir el llenguatge matemàtic en l’astronomia.\n• Newton va sintetitzar l’obra dels anteriors i formulà la llei de gravitació universal, que explicava el moviment de tots els cossos de l’univers. També va realitzar investigacions en òptica que el van portar a formular la teoria general de la llum.\nCaracterístiques de l’art barroc\nIgual que l’art renaixentista, l’art barroc es va basar en les formes clàssiques. Tanmateix, els artistes barrocs pretenien representar la realitat sense idealitzar-la i exaltar els sentiments de l’espectador.\nPer assolir aquests objectius crearen obres plenes de moviment. Amb aquesta finalitat empraren línies corbes i contrastos de llum i color. A més, l’art barroc es caracteritzà per una decoració abundant.\nEls temes religiosos van ser els més nombrosos, especialment als països on va triomfar la Contrareforma. Als països amb monarquies absolutes van destacar les obres amb contingut polític i d’exalçament dels reis. A les Províncies Unides i Anglaterra, on la burgesia era més influent, van predominar les escenes quotidianes i els paisatges.\nL’ART DEL BARROC\nL'art del Barroc s'inicià a Itàlia a finals del segle XVI i aplegà a triomfar a la resta d'Europa durant el segle XVII; es considera com l'art de la Contrarreforma i són els jesuïtes els encarregats de difondre'l.\nArquitectura.-En el Barroc, l'arquitectura domina sobre les altres arts plàstiques. Els arquitectes d'aquesta època utilitzen molt a sovint la línia corba. S'eviten les formes geomètriques del Renaixement. Les línies constructives queden amagades sota l'ornamentació que juga amb la sinuositat i els plànols quebrats o en moviment. També cal resaltar l'agitació de cornises, motlures i frontons. S'utilitzen columnes de fust entortellat que s'anomenen salomòniques i arcs de tots els estils i tendències. Les estàtiques formes de l'arquitectura renaixentista són substituïdes en el Barroc per la dinàmica de les formes constructives en les que cada element existeix en funció del tot i en les quals la llum pot assolir una importància rellevant. A Itàlia, l'artista més destacat és Gian Lorenzo Bernini (arquitecte-escultor), així com Francesco Borromini. A França, s'ha d'esmentar Le Nôtre (jardins) i Le Vau i Hardouin-Mansart (palau) que van col·laborar amb el monarca, Lluís XIV, en la construcció de Versalles.\nEscultura.-L'escultura barroca té la seua característica principal en la representació del moviment; preocupació aquesta en la que hi participen tots els escultors d'Europa. A Espanya, el Barroc destaca sobre els demés països europeus per tindre unes característiques especials. El major nombre d'escultures és de tema religiós al segle XVII. La imatgineria aplegarà a ésser de pestigi universal. La seua característica principal és la policromia, utilitzant la tècnica de l'estofat (per pintar les imatges escultòriques de fusta amb pintura sobre l'or o "pa d'or", fent-la daurada i policromada) i aconseguint efectes meravellosos. Hem de distingir dues tendències o escoles:\n• Castellana.- Caracteritzada pel dramatisme (Gregorio Fernández) o Hernández).\n• Andalusa.- Caracteritzada per la seua bellesa, respecte i fervor religiós (J.Martínez, Alonso Cano i Pedro de Mena).\nA finals del segle XVI la pintura estava en decadència, ja que els pintors es limitaven a imitar les obres i l'estil dels grans pintors del Renaixement i era necessària una revolució pictòrica per reaccionar contra el Manierisme sense vida que es practicava. Aquesta reacció es produeix a l'aplicar les noves idees que porta el Barroc, introduïnt el realisme i la llum com a elements fonamentals de l'art pictòric.\nEls models són buscats en la Natura i es representen sense idealitzar-los. Pel contrari, el Realisme fa que es dibuixen i pinten les coses amb totes les imperfeccions que tenen. La pintura del cos nuu quedà prohibida en les representacions religioses, però apareix en composicions al.legòriques o mitològiques.\nAl mateix temps, s'enriqueix la iconografia amb la difussió de temes especialment rebutjats pels protestants: la Immaculada o els referents a l'Eucaristia.\nEls pintors més importants són: Caravaggio (Itàlia), Rubens i els germans Van Dyck (Flandes), Rembrandt (Holanda) o els espanyols Velàzquez, Murillo, Ribera i Zurbarán.\nPer una altra banda, a l'incorporar-se els efectes de llum o contrallum (tenebrisme), el color acaba dominant sobre la línia i apareix la perspectiva aèria, la profunditat i el escorzo (tècnica il.lusionista utilitzada en pintura i escultura per donar sensació de volum i tridimensionalitat). Les composicions són harmòniques perquè tots els elements estan subordinats entre sí.\nTema 7.- Art Barroc\nView more presentations from Paco.\nLa família de Felip IV o Les Menines\nRetrat de la infanta Margarida, filla de Felip IV (1605-1665), envoltada del seu servei o "família" en una sala de l'Alcàsser de Madrid.\nEl quadre més famós de Velázquez amaga una complexa composició construïda a partir d'una admirable habilitat per a l'ús de la perspectiva, de la plasmació de la llum i de la representació de l'atmosfera.\nLes interpretacions sobre el tema i la plasmació del mateix han estat múltiples. Les més nombroses subratllen la reivindicació de la noblesa de la pintura enfront de les pràctiques artesanals. Velázquez s'autoretrata pintant el mateix quadre a l'esquerra del llenç, afirmant així la supremacia del art de la pintura. La infanta Margarida (1651-1673), vestida de blanc, apareix envoltada al centre de la composició per les seues dames de companya, les "Menines" Maria Agustina de Sarmiento i Isabel de Velasco, dos bufons de la cort, Maria Bàrbola i Nicolasito Pertusato, i un gos mastí. Darrere d'ella, apareixen conversant un guardadames, la propietària Marcela d'Ulloa, i, a la porta, l'aposentador José Nieto.\nEls reis, Felip IV i Mariana d'Àustria (1634-1696), es reflecteixen en el mirall del fons, donant lloc a un joc espacial d'extraordinària complexitat.\nTema 7.- L'art barroc II\nPublicat per TONI PITARCH a 17:37


Nou còrner de llenceria\nNou espai de llenceria\nA la primera planta Nou espai de llenceria\nEns seguim posant guapos i avui estem molt contents i contentes d'explicar-vos que la secció de llenceria estrena nou espai!\nHem treballat per oferir-vos un espai renovat i amb estil propi perquè us sentiu integrades, relaxades, en harmonia i plenes de vitalitat.\nI fins i tot el logotip de Pyrénées Andorra s'ha modificat amb un toc femení i íntim.\nNOVA MARCA DE LLENCERIA\nI amb l'estrena del nou espai arriba una nova marca. Us presentem la marca de llenceria femenina de gamma alta, Andres Sarda. Subratlla la teva passió i feminitat amb Andres Sarda. Deixa't inspirar per la màgia mediterrània.\nA la col·lecció d'Andres Sarda veuràs que l'encaix predomina. Sempre ha estat el material per excel·lència de la marca. El seu creador assegura que "Fer encaix és un art amb segles d'història, amb el que som capaços de dibuixar i exaltar el cos femení".\nNOUS CORNERS EXCLUSIUS AERIE I WOMEN'SECRET\nA l'espai de llenceria de Pyrénées Andorra trobaràs marques en exclusiva a Andorra com Women'Secret i Aerie. Així com altres marques que trobareu només a Pyrénées: S.Perele, Skyni, Dkny Sleepwear, Armani, Fraly i Wacoal.\nTotes les últimes novetats d'una gran varietat de marques internacionals com: Lise Charmel, Simone Pérèle, Walford, Chantelle\nI també les últimes tendències amb firmes de renom com Antigel, Pasionatta, Calvin Klein, Sloggi, Triumph, Dim, Janira, Avet, Massana,Vania i Lauren.\nDescobreix al nou espai de llenceria les marques amb més tendència perquè vagis còmode i elegant per a qualsevol ocasió. Conjunts de roba interior i llenceria, pijames, mitges, bodies, modeladors i tot el que necessites per al teu dia a dia. Troba a Pyrénées els conjunts més bàsics i les tendències més radiants.\nUs convidem a venir a descobrir el nou espai a la primera planta dels Grans Magatzems Pyrénées Andorra.\nVine, compra i emporta't un regal*!\nRegal per compra!\nEmporta't una ampolla de vi Wine X o pack de Rituals per els menors d'edats o abstemis. *Fins acabar les existències.\nDilluns a Dissabte 09.30 h - 20.00 h\nCopyright 2020 Pyrénées Andorra · Tots els drets reservats · Política de privacitat Â· Nota legal


Garbí, el vent que bufa del Sud-Oest : Apamar.cat\nEstás aquí: Inicio / Apamar / Apamar 54- maig-juny 2011 / Garbí, el vent que bufa del Sud-Oest\nGarbí, el vent que bufa del Sud-Oest\nPublicado por Redacció Apamar el julio 3, 2011 · Deja tu Comentario\nEl vent que bufa del Sud-Oest s’anomena Garbí. És el vent típic de marinada. El nom procedeix de l’àrab i significa occidental. Paraula derivada de Garab, “allunyar-se”, “anar-se’n”. Aquest nom ja apareix a la Crònica de Jaume I “…el Garbí dolç e amorós… ens menà a port…” i del català s’estengué a altres llengües.\nDóna arrel a la regió portuguesa de l’Algarve i al Magreb. I aíxí el descriu Josep Pla, en el llibre El meu país “El garbí és el vent de les nostres tardes d’estiu”. Acostuma a bufar especialment al maig i al juny.\nÉs un vent que eixuga les “garbes” de palla dels camps. I les dites populars diuen que “el Garbí a les set se’n va a dormir”. I una havanera molt coneguda “La calma de la mar” ens canta: Bufa ventet de Garbí, vent en popa i mar bonança, anirem cap a llevant, fins a la ratlla de França! ”\nServei Meteorològic de l’Escola del Mar\n«Aquest curs no vaig poder explicar-los la història del nom de Garbí a la classe com és costum i encara que sigui un breu comentari, aquí van unes línees.»\nPublicado en Apamar 54- maig-juny 2011, Curs 2010-2011, Escola, Festes i tradicions, Trobades i celebracions · Tags:


Le Tre Bandiere Puegnago Sul Garda Itàlia - Ofertes d'hotels amb els MILLORS DESCOMPTES EN LÍNIA\nVia G.Falcone 2, Puegnago Sul Garda, Puegnago Sul Garda, Itàlia, 25080 - Veure al mapa\nMés informació sobre Le Tre Bandiere\nConvenientment situat a Raffa, Le Tre Bandiere Bed And Breakfast és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Le Tre Bandiere Bed And Breakfast és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de magatzem d'equipatge, habitació familiar, instal.lacions de barbacoa, àrea de fumadors, àrea de TV/saló compartit.\nL'ambient de Le Tre Bandiere Bed And Breakfast es reflexa en cada habitació. aparell de televisió, nevera, forn microones, sala d'estar, estris de cuina són només algunes de les comoditats a la vostra disposició. L'hotel ofereix meravelloses instal.lacions d'oci com camp de golf (a 3 km), buceig, solàrium, equitació, jardí que faran de la vostra estada una experiència inoblidable. Sigui quin sigui el motiu del seu viatge, Le Tre Bandiere Bed And Breakfast és una selecció idònia per a la vostra estada a Raffa.\nCal que informeu el Le Tre Bandiere de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


L'excopíncep Sarkozy, declarat culpable per finançament il·legal de la campanya del 2012 | BonDia Diari digital d'Andorra.\nL'expresident francès i copríncep d'Andorra Nicolas Sarkozy ha estat declarat culpable aquest dijous per finançament il·legal de la seva campanya per a les eleccions presidencials del 2012. La condemna, d'un any de presó, és la segona a l'expresident francès en menys d'un any després que fa set mesos fos condemnat en primera instància per corrupció i tràfic d'influències. Segons el tribunal, Sarkozy es va beneficiar entre el 2007 i el 2012 d'un sistema de doble comptabilitat que li va permetre superar el límit de despesa en campanya que fixa la legislació francesa. El límit eren 22,5 milions d'euros i el tribunal considera demostrat que Sarkozy va gastar 41,8 milions d'euros, gairebé el doble.\nLa despesa extraordinària no l'assumia la campanya de Sarkozy, sinó un sistema en què l'agència Bygmalion emetia factures per prestacions que mai es van arribar a produir a la Unió per a un Moviment Popular (UMP), l'aleshores partit de l'expresident francès. L'UMP va esdevenir després el partit Els Republicans.\nL'expresident francès ja va recórrer la condemna a tres anys per corrupció. També està imputat per "associació criminal" per suposat finançament il·legal de la campanya que el va portar al poder el 2007 amb diners de la Líbia de Moammar al-Gaddafi. L'exdirigent libi hauria entregat en secret 50 milions d'euros a Sarkozy per finançar la seva campanya.\nSarkozy va guanyar les eleccions presidencials del 2007, però va perdre les del 2012 contra el socialista François Hollande.


Punts de vista - Festival de Peralada - RTVE.es\nTambé tenim al programa un reportatge de prèvia del Festival de Peralada d’enguany, que ja és en marxa i a tota vela. En Salva Rich ens proposa una tria dels espectacles que s’hi podran veure, encapçalats per la presència de JULIETTE BINOCHE, que recitarà els textes de “Vaille que vivre”. També actuaran el ballet de MAURICE BÉJART, els cantants de pop-rock KATIE MELUA I BRYAN FERRY i tants d’altres com l’òpera de Puccini “Madama Butterfly”. El festival dura tot el mes de juliol i acaba el 17 d’agost amb “ACOSTA DANZA”.\nveure més sobre "Punts de vista - Festival de Peralada" veure menys sobre "Punts de vista - Festival de Peralada"\n> Punts de vista - Festival de Peralada


La veu de qui no té veu\nAquests dies hem estat testimonis del tancament d’un mitjà de comunicació públic, un altre cop de destral a la democràcia del nostre país perquè quan el dret i la llibertat d’informació són exercides amb rigor constitueixen el quart poder de l’estat de dret, la veu de qui no té veu, fiscalitzador i canalitzador del pensament ciutadà.\nParadoxal tot plegat en un moment en què, per altra banda, parlem de democràcia, de dret a decidir. Mentre ens perdem en discursos ideològics i futures ítaques, això que ja hem assolit i que l’ha fet possible va desapareixent gràcies a uns governs de dretes que sincronitzen a la perfecció les seves agendes en aquestes matèries. Aquest país necessita líders ocupats i preocupats per la seva gent. Són inadmissibles i immorals declaracions com les del Sr. Junqueras plantejant, amb tot el que està passant, l’aturada d’una setmana de l’economia catalana.\nDes del món local sentir això fa mal, molt de mal, perquè lluitem dia a dia per les persones de la nostra ciutat, per barris cohesionats, per infraestructures necessàries. Quan mirem cap amunt ens trobem amb una Generalitat absent, insensible i distreta amb el procés sobiranista, un govern estatal que ens menysprea i uns companys de viatge, els líders de l’oposició local, que s’han convertit en acomodats convidats de pedra que critiquen el govern local, però que no mouen fitxa per la defensa de Gavà.


Holiday Home Altavilla Milicia PA with a Fireplace 06 Altavilla Milicia Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHoliday Home Altavilla Milicia PA with a Fireplace 06Altavilla Milicia, Altavilla Milicia, Itàlia, 90010 - Veure al mapaHoliday Home Altavilla Milicia PA with a Fireplace 06Veure més fotosPiscinaVeure més fotosVeure totes les 32 fotosVeure al mapaParticularitats que li encantaranaparcament de cotxes\nSobre l'allotjamentDescripcióAl visitar Altavilla Milicia, vosté es sentirà com a casa a Holiday Home Altavilla Milicia PA with a Fireplace, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Holiday Home Altavilla Milicia PA with a Fireplace ofereix un servei impecable i compleix amb totes les exigències dels més experimentats viatgers. L'hotel ofereix aparcament de cotxes per garantir el més gran comfort possible als seus clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Holiday Home Altavilla Milicia PA with a Fireplace és una selecció idònia per a la vostra estada a Altavilla Milicia.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note that:\nAllotjaments a Altavilla Milicia\nHoliday Home Altavilla Milicia PA with a Fireplace 06


El PSIB-PSOE celebrarà el segon aniversari de la victòria electoral del 26M amb el primer acte presencial des de l’esclat de la pandèmia – psibpsoe\nL’acte serà el dissabte, 5 de juny, a l’auditori de l’ONCE (Palma) i comptarà amb la participació de la Secretària General, Francina Armengol, i dels principals dirigents insulars i locals del partit. També es podrà seguir en directe a través del canal de Youtube del PSIB-PSOE\nEl PSIB-PSOE celebrarà el segon aniversari de la victòria de les eleccions autonòmiques, locals, insulars i europees del 26 de maig de 2019 amb el primer acte presencial d’ençà de l’esclat de la pandèmia.\nL’acte serà el dissabte, 5 de juny, a l’auditori de l’ONCE, a Palma, i comptarà amb la participació de la secretària general del PSIB-PSOE i presidenta del Govern del Govern de les Illes Balears, Francina Armengol, qui estarà acompanyada també pels principals dirigents del partit en l’àmbit insular i local.\nL’acte comptarà amb totes les mesures de seguretat i l’aforament estarà limitat al que marca la normativa de prevenció de la COVID-19. Les places s’hauran de reservar prèviament i l’acte també es retransmetrà en directe a través del Canal de Youtube del PSIB-PSOE.\nEl 26 de maig de 2019 el Partit Socialista de les Illes Balears va fer història a la Comunitat Autònoma guanyant els comicis, convertint-se en la força més votada i aconseguit reeditar, per primera vegada, un govern autonòmic progressista.\nPer primer pic, un govern d’esquerres va poder repetir legislatura, gràcies a la confiança de centenars de milers de ciutadans i ciutadanes que avalaren a les urnes la gestió dels socialistes, encapçalats per Francina Armengol qui, alhora, va fer història el 2015 com a primera dona que ha presidit l’executiu autonòmic.\nDos anys marcats per la pandèmia\nAvui, 26 de maig de 2021, arribam a l’equador d’una legislatura marcada per l’esclat de la pandèmia i la gestió tant de la crisi sanitària com de les seves conseqüències econòmiques i socials. En tot moment, des del primer minut, el principal objectiu del Govern ha estat salvar vides i protegir la salut de les persones.\nAixí, les Balears hem aconseguit mantenir-nos com una de les comunitats amb menys mortalitat per COVID-19 i tampoc no ha faltat mai un llit o un respirador per a cap persona malalta.\nD’altra banda, des de les institucions s’ha apostat des del primer moment per la protecció de les famílies, les empreses i els autònoms, acompanyant-los en tot moment amb mesures i ajudes per pal·liar les conseqüències de les restriccions i reivindicant, conscients que seríem una de les regions més colpejades per la crisi per mor de la dependència del sector turístic.\nUn full de ruta que continua vigent\nNo obstant la urgència de la gestió de la pandèmia, des del Govern no s’ha perdut de vista el full de ruta marcat a l’inici de la legislatura, quan encara no érem conscients del que ens arribaria 10 mesos després.\nAixí, el compromís dels socialistes per fer de les Illes Balears un lloc millor per viure continua vigent i és ferm. Seguin fent passes, ara més necessàries que mai, per diversificar la nostra economia, lluitar contra els efectes del canvi climàtic, blindar l’Estat del Benestar o fer del dret a l’habitatge un nou dret de ciutadania.\nAnterior\tEl ple del Parlament aprova una iniciativa defensada pel Grup Parlamentari Socialista per seguir impulsant les polítiques de recerca a les Illes Balears\nPròxim\tEl PSIB-PSOE remarca, en l'aniversari de la victòria electoral, que "la urgència de la crisi sanitària no ens ha fet perdre de vista el full de ruta progressista"


La Plataforma per la Llengua convoca a socis i voluntaris a València, el dimecres 4 de març | Notícies | Plataforma per la Llengua\nLa reunió serà el pròxim dimecres 4 de març, a les 18 h., a la seu de l'entitat (carrer Garrigues 1, 5è) de València. En la reunió es tractarà sobre les activitats en curs i s'informarà de la propera creació d'una junta territorial del País Valencià\nPotenciar el treball del voluntariat és un objectiu de la Plataforma per la Llengua del País Valencià. La col·laboració del voluntariat és una mostra de la importància que la nostra entitat dona a la participació ciutadana. Considerem així que la ciutadania és col·laboradora necessària del treball i dels resultats de promoció lingüística del valencià que desenvolupa l'entitat.\nCada èxit de la Plataforma per la Llengua, és un èxit del seus socis i voluntaris. De fet, és precisament el treball voluntari, entés com un acte de participació, el que ha creat l'entitat, l'ha fet créixer i n'ha definit la personalitat pròpia, fins ara. L'objectiu general de la Plataforma per la Llengua és la mobilització social per la normalització lingüística del valencià.\nLa Plataforma per la Llengua ofereix al voluntariat diverses possibilitats de col·laboració, agrupades segons interessos dels mateixos membres. Es pot ser parella lingüística (a través de l'APP Apparella't o per gestió intermediària de la Plataforma); participar en comissions, com ara les d'educació o de futbol; fer treball ciberactiu en xarxes socials; ser representant territorial en diferents grups locals i territorials, o donar suport en tasques de carrer, com per exemple en parades o recollida de signatures.\nPer això, si vols ajudar a la normalització del valencià en la nostra terra, vine el pròxim dimecres 4 de març, a les 18 h., a la seu de l'entitat (carrer Garrigues 1, 5è) de València. T'esperem a la reunió!


La Policia Local de València grava un documental per comptar les vivències dels seus agents davant la pandèmia | Valencia Extra\nLa Policia Local de València està gravant un documental per a comptar les vivències i experiències dels seus agents i responsables durant l’estat d’alarma decretat per la Covid-19 i davant aquesta pandèmia, segons aquest cos municipal “el desafiament més gran de la seua història”.\nLa Fundació de la Policia Local de València, l’encarregada de dur a terme aquest projecte, va iniciar fa dues setmanes el seu enregistrament. El documental, que no té encara títol, recollirà “testimoniatges i imatges inèdites d’agents, comandaments, del cap del cos” i també “d’operatius i reunions”.\nEl treball comptarà amb entrevistes a agents que han estat a peu de carrer en operatius policials durant l’estat d’alarma i es completarà amb les experiències de responsables de diferents unitats i departaments.\nAixí, mostrarà des de les vivències d’un dels responsables de la sala del 092, que recorda com es van multiplicar les crides els primers dies de confinament i “les situacions més complicades en els primers instants”, fins a les de responsable del grup GAMMA sobre les situacions a les quals pogueren enfrontar-se les víctimes de violència de gènere. Igualment, es comptarà amb la intervenció del responsable de la Unitat de Convivència i Seguretat com a testimoniatge de “tot el que succeeix en la nit”.\nEl regidor de Policia Local a València, Aarón Cano, ha considerat que la crisi generada per la Covid-19 “transformarà a totes les policies del món”. “Res tornarà a ser igual, tampoc aquesta policia, que ha crescut moltíssim davant aquesta emergència”, ha exposat l’edil, que ha afirmat que aquest ha sigut “probablement el repte més gran al qual s’ha enfrontat en els seus 150 anys d’història” el cos municipal.\nCano ha recordat que un mes abans de l’inici de l’estat d’alarma organitzava la celebració del 150 aniversari de la Policia Local de la capital valenciana i ha insistit que el viscut en l’actualitat ha sigut un dels moments més “difícils” d’aquesta trajectòria.\n“Record perfectament aquell 7 de febrer al costat de jubilats del cos, el reconeixement que organitzem a títol pòstum al Capità Tejero pel seu sacrifici en defensa de la República i també una exposició en la qual es repassaven els 150 anys d’història. Hi havia fotografies de la Riuada del 57, de la postguerra, moments molt difícils però aquest també ho és, ho ha sigut i ho serà”, ha manifestat el regidor.\nEl responsable de Protecció Ciutadana ha agregat que encara no se sap bé “com serà el futur” però ha asseverat que “canviarà la nostra manera d’actuar, la manera d’actuar de totes les policies del món” perquè aquestes són “cossos que evolucionen amb la societat a la qual serveixen”.\n“No podíem deixar passar l’oportunitat de contar la història quan encara s’està produint. Cap cos de policia del món s’ha enfrontat a res similar”, ha ressaltat Aarón Cano, al mateix temps que ha al·ludit a una cita de l’escriptor Aldous Huxley en la qual afirmava que potser “la més gran lliçó de la història és que ningú va aprendre les lliçons de la història”.\nL’edil, llicenciat en Història per la Universitat de València, ha reivindicat “la pedagogia de la història i el valor que té escoltar a la Policia Local de València” perquè, “d’alguna forma”, forma part de “els sentits de la ciutat”. Referent a això, ha subratllat que durant l’estat d’alarma “hi havia nits en les quals excepte serveis públics essencials, no hi havia ningú més als nostres carrers” que aquests agents.\nPer part seua, el gerent de la Fundació de la Policia Local i director del documental, Ricard Chicot, ha manifestat que “t’adones que la pell de la ciutat ha canviat” quan escoltes a aquests treballadors municipals en les entrevistes. “Saben el que passa als nostres carrers, on estan les majors necessitats. Són plenament conscients que estaven vivint un moment excepcional”, ha assenyalat.


El metge parla de “possibles manipulacions” en les dades de positius per coronavirus a la comunitat\nBonaventura Clotet, sobre els brots: “Madrid no està dient tota la veritat”. // EFE - David Fernández\nEl cap del Servei de Malalties Infeccioses de l’Hospital Germans Trias i Pujol, Bonaventura Clotet, acusa les autoritats de la Comunitat de Madrid d’amagar informació sobre l’afectació real del coronavirus. En una entrevista al Via lliure, Clotet ha posat en dubte les dades que proporciona el govern d’Isabel Díaz Ayuso a través del Ministeri de Sanitat.\nSegons Clotet, les dades de contagis i d’ingressos hospitalaris són inconsistents. De fet, parla de “possibles manipulacions”.\nAra mateix no estan dient tota la veritat. Perquè no ho miren prou bé, perquè no comptabilitzen tots els casos\nNo s’ha de fer gaire cas d’aquestes possibles manipulacions per interessos que no sé quins són\nS’han quedat molt curts a l’hora de donar els valors de les persones infectades. Les motivacions no les vull interpretar, per no entrar en conflictes\nEls testos i proves han trobat probablement un nombre elevat de persones infectades. Però com que en aquests moments està afectada una població més jove i amb menys risc d’hospitalització, pot ser que no ho mencionin\nPer contra, Clotet remarca que “la informació que es dona a Catalunya és la correcta”. També és crític amb la Generalitat, però: considera que ha estat un error anul·lar l’activitat cultural per tallar l’expansió dels contagis.


Busquen tres desapareguts a Galícia engolits per una onada - Diari de Girona\nBusquen tres desapareguts a Galícia engolits per una onada\nEFE/DDGLA CORUNYA Equips de rescat es van mobilitzar ahir a la nit per buscar tres persones arrossegades per una onada a la la localitat de San Vicente de Meirás, a la província de la Corunya. Els desapareguts caminaven al costat d'una altra persona per una zona d'aquest municipi de Valdoviño quan van ser engolits per una onada. Només un d'ells va aconseguir posar-se fora de perill i va poder donar l'alerta.\nPer altra banda, el temporal es va tornar a acarnissar amb el santuari de la Verge de la Barca de la localitat corunyesa de Muxía, en el qual va fer caure un mur i va desplaçar i trencar la pedra d'Abalar, després de l'incendi que va patir el dia de Nadal per l'impacte d'un llamp. El litoral gallec va estar ahir en alerta roja a causa d'una profunda borrasca, amb onades que van superar en alguns moments els onze metres d'alçada i vent fort, superior als cinquanta quilòmetres per hora.\nL'església de la Verge de la Barca, a Muxía, va ser de nou víctima dels efectes del temps, ja que fa només dotze dies un llamp va caure sobre la teulada i va provocar un incendi que va devastar el seu interior.\nParal·lelament, diverses carreteres secundàries i pistes gallegues van ser parcialment tallades en alguns trams deguts a les intenses pluges i les autoritats es van mantenir en màxima alerta degut al fort onatge registrat a zones costaneres. Alguns trams de carreteres secundàries van ser tancats provisionalment i el trànsit desviat per precaució degut a les intenses pluges i l'onatge. A més, diversos despreniments van obligar a tancar el trànsit a la N-360 a la província d'Osca. La boira va afectar a més una dotzena de carreteres, especialment d'Àvila i Segòvia, fet pel qual la DGT va recomanar circular amb precaució.\nFinalment, un vaixell de deu metres d'eslora es va enfonsar al port de la localitat corunyesa de Laxi pels efectes del temporal, mentre altres sis van estar en risc de naufragi. El port de Laxi es va veure afectat des de primera hora, ja que una embarcació que estava amarrada es va enfonsar en qüestió de minuts, quelcoem "mai vist", segons Protecció Civil.


Hola febrer! Ja disponible el catàleg de productes d’aquest mes\nAmb un especial Porc Blanc, novetats com el centre de lluç procedent del Cabo o els calçots en tempura i una promoció 2+1 gratis en la secció de pasta\nSemblava que el mes al qual més ens costa fer front de l’any no acabaria mai... però ara sí que sí, ja està aquí febrer! I així donem pas a un mes més curt, amb dies de fred, però que també porta novetats importants en el nostre catàleg i ofertes que no et pots perdre. Preparat per conèixer tot el que Geland t’oferirà aquests dies?\nEngeguem el repàs des de la secció de peix i mariscos, on trobem una important novetat: el centre de lluç del Cabo a/pell, un producte que sumem a les nostres files, amb procedència de Sud-Àfrica i que arriba preparat en tall noble per tal de mantenir la naturalesa original del producte. Sense additius, sense espines, sense injecció però amb tot el sabor; 100% lliure de paràsits i anisaquis, garantit. Tot són avantatges!\nEstà pensat, de fet, per i per a professionals del món de la hostaleria: presentació, format, pes... tot ideat per accelerar i rendibilitzar el temps del professional de la cuina, minimitzar els minvaments i reduir l’espai al magatzem. Ideal també pel seu format en porcions indivisuals, fet que garanteix la comoditat i facilita introduir-lo en els menús. Peces embolicades de manera individual per a la seva perfecta protecció, emmagatzemades en caixes petites (de 5kg i 40 peces aproximadament) i amb un gramatge controlat que facilitarà que les racions siguin molt similars.\nI d’una novetat saltem a un especial, el que dedica el nostre catàleg de febrer a les peces de porc blanc. Parlem de talls nobles nous, en format de caixes petites, adequades pels menús diaris; faciliten la tasca diària dels professionals de la restauració i inclouen productes com la pluma de porc blanc, la presa, el xurrasco de rellom, el secret o la punta de costella carnuda. De la millor qualitat i al millor preu, fes una ullada!\nI com febrer és sinònim de calçots, no fallem al respecte! Nou producte a la vista! Es tracta dels calçots en tempura, un producte de temporada que no pot faltar aquestes setmanes al teu restaurant. Pensats per ser cuinats en fregidora, forn o paella, són molt versàtils i estan ideats amb el propòsit de ser menys oliosos i més sans. Als teus clients els hi encantarà poder tastar-los!\nTambé tenim novetats a la secció de pa, amb el bocatín multicereals i el pa cristalia Ancien, boníssims! I recorda que si necessites assessorament en aquest camp, els nostres especialistes estaran encantats d’oferirte-la. Tan encantats com estem nosaltres d’anunciar que tenim promoció 2+1 en la secció de pasta: per la compra de 2 caixes d’espagueti de tinta de cefalòpode, de raviolis de formatge de cabra i ceba caramelitzada o de lasanya parmiggiana... una caixa de tagliatelle d’ou de regal!\nI tan encantats com estaran els teus clients de saber que dues postres com són el pastís de formatge o el volcà de xocolata estan aquest mes a un súper preu, inclou-les a la teva comanda! Revisa aquesta i altres ofertes mirant les pàgines del catàleg de febrer, no te’l pots perdre!


Introducció a housing first. Un nou enfocament en l’atenció a persones sense llar - UOC X Introducció a housing first. Un nou enfocament en l’atenció a persones sense llar - UOC X\nPropostes de treball social i educatiu amb les persones sense llar.\nEl nombre de persones sense llar creix a tot Europa cada any llevat d’algunes excepcions. Per a afrontar les situacions més cròniques i relacionades amb problemes de salut mental o addiccions, sorgeix el model housing first (primer l’habitatge), una metodologia d’atenció innovadora i centrada en la persona que parteix de la premissa que allò que tenen en comú les persones sense llar és la manca d’un espai físic on puguin reconstruir la seva vida, les relacions socials i l’autonomia personal. El punt de partida del model housing first és proporcionar a la persona un habitatge sense condicions ni condicionants.\nHousing first deixa enrere el model clàssic d’intervenció i centra l’atenció en el dret a l’habitatge, el dret de les persones a prendre les seves pròpies decisions i el dret a equivocar-se, tot plegat des d’un acompanyament enfocat i adaptat a les necessitats de les persones a les quals acompanya en el seu procés de recuperació.\nProfessorat: Dr. Segundo Moyano i Laura Guijarro Edo\nFamiliaritzar-se amb termes com exclusió social, sensellarisme, models d’intervenció.\nIntroduir una metodologia d’acompanyament social centrat en la persona.\nConèixer el model d’intervenció de housing first (HF) a Europa (com s’origina i principis).\nAdquirir i identificar les eines i competències necessàries per a la intervenció amb persones sense llar a partir del model HF.\nReflexionar sobre els diferents models d’intervenció social a persones sense llar.\nSer capaç d’adaptar l’acompanyament social a la situació vital i personal de persones sense llar.\nSaber com cal dur a terme un acompanyament social centrat en la persona.\nEstablir estratègies de participació activa de les persones ateses en el seu propi procés d’inclusió social.\nConèixer i ser capaç d’aplicar el model housing first basant-se en els seus principis.\nSer capaç de planificar, organitzar i desenvolupar un pla d’acompanyament social a partir de la metodologia housing first.\nEl seminari que es planteja és de caràcter teoricopràctic i basat en el model d’intervenció housing first. Es facilitarà un material breu que els estudiants hauran de treballar, i a partir de la teoria hauran de reflexionar i debatre diversos casos pràctics reals per a resoldre diverses situacions plantejades. També es potenciarà el debat i el treball conjunt dels materials a l’aula.\nEn el model pedagògic de la UOC, el procés d’aprenentatge dels estudiants es basa en l’avaluació contínua, que consisteix a fer un seguit d’activitats d’aprenentatge al llarg del curs.\nPer a una assimilació gradual, contínua i integradora dels continguts del seminari, es recomana dur a terme les activitats d’aprenentatge que s’hi aniran proposant. Aquest recurs metodològic s’integra dins del model pedagògic de la UOC, que parteix de les directrius del nou espai europeu d’ensenyament superior sobre la continuïtat de continguts al llarg del període lectiu. El model es fonamenta en una sèrie de competències i objectius d’aprenentatge que cal assolir mitjançant l’estudi dirigit de l’avaluació contínua (AC).\nÉs molt convenient fer les activitats que es proposen en cada apartat del temari, atès que permeten relacionar els diferents continguts teòrics amb exemples pràctics i concrets. També és important fer servir amb la màxima freqüència possible els espais d’interacció a l’aula virtual, per aquest motiu, us recomanem que cada dia accediu a l’aula i entreu als diferents espais que hi trobareu, la qual cosa us permetrà fer un bon seguiment de les propostes d’estudi i dels suggeriments puntuals de la consultora. Es demanaran aportacions pròpies i a algun company o companya mitjançant un escrit de 200 paraules, aproximadament. És molt positiu compartir qualsevol dubte que sorgeixi en llegir el material: els companys, en primer lloc, i la consultora, sempre que sigui necessari, intentaran donar resposta a aquests dubtes.\nIntroducció a l’exclusió social i el sensellarisme\nQuè s’entén per exclusió social?\nSensellarisme: causes i efectes\nModels d’atenció a les persones sense llar\nQuè és housing first? Orígens\nPrincipis de housing first a Europa\nElecció i control per a les persones usuàries\nSeparació d’allotjament i tractament\nOrientació a la recuperació\nReducció del dany\nCompromís actiu sense coerció/li>\nSuport flexible i disponible durant el temps que sigui necessari\nAvaluació i fidelitat al model


Preguntes freqüents Certificats - Facultat de Ciències de l'Educació - UAB Barcelona\nCom puc sol·licitar un certificat acadèmic personal?\nQuan podré tenir el certificat?\nQuina informació inclou el certificat acadèmic personal?\nQuins certificats de llengua catalana puc sol·licitar com a titulat a la Facultat?\nM'han admès en una altra Universitat i m'han demanat que us sol·liciti el trasllat d'expedient, com ho haig de fer?\nNo recordo el NIU ni la paraula de pas, com puc doncs sol·licitar un certificat electrònic?\nPuc demanar un certificat que acrediti que estic exempt/a de cursar el Màster per exercir com a docent en el cos de professorat de secundària, segons els requisits que estableix el Departament d'Educació?\nSi faig la prova de nivell bàsic de competència digital docent que organitza la Facultat, quina certificació obtindré?\n1. Com puc sol·licitar un certificat acadèmic personal?\nSi has fet estudis de Grau, Màster oficial, Llicenciatura i/o Diplomatura el certificat acadèmic personal que pots sol·licitar és el que s’expedeix en format electrònic >Més informació\nNomés en el cas que necessitis legalitzar-lo, hauràs de venir a la Gestió Acadèmica després de fer el tràmit perquè hi afegim el segell i la signatura manuscrita.\nSi vas fer estudis de Professorat d’EGB de l’Escola de Mestres de Sant Cugat o de Llicenciatura en Ciències de l’Educació (Pedagogia) a la Facultat de Ciències de l’Educació hauràs de presentar una sol·licitud a la Gestió Acadèmica de la Facultat, per correu postal o presencialment. >Més informació\n2. Quan podré tenir el certificat?\nEl certificat electrònic l’obtindràs immediatament després de fer el pagament amb targeta.\nEls certificats sol·licitats a la Gestió Acadèmica poden trigar uns dies. Et recomanem que el sol·licitis amb temps. Excepcionalment, et podràs emportar el certificat el mateix dia si la persona responsable de signar-ho es troba present i si no es produeix cap incidència que ho impedeixi.\n3. Quina informació inclou el certificat acadèmic personal?\nConsta la informació relativa a l'accés als estudis, les assignatures/mòduls que has cursat durant la titulació amb la nota corresponent i l’any en què s’han cursat, la menció o especialitat de la titulació (en cas que en tingui), les assignatures/mòduls i/o activitats que has transferit o reconegut al llarg de la titulació, així com també pots sol·licitar que s’inclogui la nota mitja que has obtingut a la titulació.\nSi necessites que el certificat reculli alguna altra informació, cal que ho sol·licitis per correu electrònic (ga.c.educacio@uab.cat) abans de tramitar-ne la sol·licitud.\n4. Quins certificats de llengua catalana puc sol·licitar com a titulat a la Facultat?\nLa Facultat no pot certificar el nivell C1 de català. Si compleixes els requisits establerts a l’Ordre VCP/491/2009, de 12 de novembre, hauràs de dirigir-te a l’institut d’ensenyament secundari perquè expedeixin el certificat corresponent, que equival al nivell C1.\nSi ets diplomat/da en la titulació de Mestre/a, pots sol·licitar el certificat de Capacitació de la Llengua Catalana per a l’Ensenyament Primari i Infantil a la Gestió Acadèmica de la Facultat. També pots demanar que s’inclogui aquesta informació al certificat acadèmic personal enviant un correu electrònic a ga.c.educacio@uab.cat.\nSi ets diplomat/da en Professorat d’EGB i vas finalitzar els estudis a partir del curs 1978-79, pots sol·licitar a la Gestió Acadèmica de la Facultat el títol de Mestre/a de Català (equivalent al nivell C2) si vas fer l’especialitat de Filologia, o el certificat de Capacitació de la Llengua Catalana per a l’Ensenyament Primari i Infantil si vas fer una altra especialitat.\nSi ets graduat/da, llicenciat/da, o diplomat/da d’alguna de les altres titulacions de la Facultat, no et podem expedir cap certificat de llengua catalana.\n5. M'han admès en una altra Universitat i m'han demanat que us sol·liciti el trasllat d'expedient, com ho haig de fer?\nHauràs de presentar la carta d’admissió de l’altra Universitat, omplir la sol·licitud de certificat i pagar la taxa corresponent. Una vegada hagis fet el pagament, et facilitarem un rebut conforme has sol·licitat el trasllat d’expedient, que caldrà que presentis a la Universitat a la qual has accedit. El mateix cas s’aplica si sol·liciteu un trasllat per simultaneïtat d’estudis.\nEl tràmit el pots formalitzar presencialment o per correu postal.\nSi el trasllat és dintre de la UAB o a un centre adscrit a la UAB, estareu exempts d'abonar la taxa de trasllat.\n6. No recordo el NIU ni la paraula de pas, com puc doncs sol·licitar un certificat electrònic?\nPots gestionar-ho a través del portal web de Secretaria virtual: aquí bé per l’opció OBTENIR LA CONTRASENYA, bé per l’opció ALTRES FUNCIONS: Estudiants de nou accés o sense targeta activa.\nEn cas que no puguis generar la paraula de pas t’hauràs de personar a la Gestió Acadèmica del centre per obtenir novament el NIU i pasword, per a la qual cosa serà necessari que t’identifiquis amb el DNI i reservis cita prèvia o trametre el següent formulari degudament omplert i signat per tu (descarrega’t el formulari: Sol·licitud. Formulari paper), és important que no deixis cap camp sense omplir i a exposo indiquis que necessites que actualitzem les teves dades personals al teu expedient per tal que pugui generar la teva paraula de pas i obtenir el NIU per l’opció del portal web de Secretaria virtual de Generació de la paraula de pas. A la sol·licitud has d’adjuntant el teu DNI compulsat que ha d’estat vigent, per correu certificat a la nostra adreça postal: Gestió Acadèmica, Facultat de Ciències de l’Educació, Universitat Autònoma de Barcelona, 08193 Bellaterra.\n7. Puc demanar un certificat que acrediti que estic exempt/a de cursar el Màster per exercir com a docent en el cos de professorat de secundària, segons els requisits que estableix el Departament d'Educació?\nSí, en els següents casos:\nVas titular-te en la Diplomatura d’Educació Social abans de l’1 d’octubre de 2009.\nVas titular-te en la Llicenciatura de Pedagogia o en la Llicenciatura de Psicopedagogia després de l’1 d’octubre de 2009 però havies superat 180 crèdits o més abans d’aquesta data.\nEn aquests casos podem incloure unes observacions al certificat acadèmic personal si ens fas arribar un correu a ga.c.educacio@uab.cat abans de sol·licitar el certificat electrònic.\nEn el cas de la Llicenciatura de Pedagogia o en la Llicenciatura de Psicopedagogia si vas titular-te amb anterioritat l'01-10-2009, no serà necessari sol·licitar aquest certificat, ja que, en aquest cas amb la presentació del títol és suficient.\nSi ets titulat en Diplomatura d’Educació Social, Llicenciatura de Pedagogia o Llicenciatura de Psicopedagogia i no et trobes en una d’aquestes situacions hauràs de cursar obligatòriament el Màster Universitari de Formació del Professorat de Secundària per poder optar a l’accés a aquest cos docent.\n8. Si faig la prova de nivell bàsic de competència digital docent que organitza la Facultat, quina certificació obtindré?\nSi fas i superes a la Facultat la prova COMDID-C que mesura el nivell de competència digital docent (segons l’establert pel Departament d’Educació de la Generalitat de Catalunya a la resolució ENS/1356/2016, de 23 de maig), es farà constar al teu expedient acadèmic i apareixerà al Suplement Europeu al Títol i al Certificat Acadèmic Personal.


Solitari i Honorable conseller\n27 setembre 2020 14:48\n03 juny 2000\nA mi m'ho hauran d'explicar una mica millor això de la dimissió del conseller Mayol. No em basta que la renúncia s'atribueixi a la pressió dels sectors oligàrquics i si fos així em sembla un motiu insuficient; perquè un conseller del primer govern de progrés del país i orgullós de ser-ho "com ell mateix ha dit" llanci la tovallola.\nSi encara el veiés esgotat, demacrat, incapaç de respondre, però no és això. He tengut ocasió d'escoltar el conseller en tres ocasions en l'exercici del seu càrrec. El passat novembre quan explicava quins eren els seus comptes en relació al tema de la quota de llei i les subvencions, el mes passat en un debat televisiu posttractorada i dimarts al matí tot just dimitit. En els tres casos el conseller mostrava gran claredat en l'anàlisi de la situació, una capacitat expositiva envejable i, per últim, decisió a l'hora d'explicar per on s'havia d'anar. Tot això acompanyat d'unes formes serenes, pausades, amb alguna rialla, des de la seguretat que dóna haver entès el problema i haver albirat camins per resoldre'l.\nAixí, doncs, per què la dimissió? Qüestions personals? Hom pot entendre el cansament del conseller Mayol per la pressió i per haver-se guanyat antipaties, però ja he dit que no és aquest el cantet que feia a les entrevistes esmentades. La solitud pot ser-ne la causa. Ell i Rosselló han estat els consellers solitaris d'aquest govern en conselleries tan estratègiques, polaritzades i calentes com agricultura i medi ambient.\nI Mayol s'ha trobat sol, es deu haver trobat tant tot sol que ho diu en la seva carta de comiat quan crida els sectors progressistes a fer costat al govern, i com a sector progressista podem entendre els seus companys de partit i la massa social que sospirava per un govern carregat del sentit de la dignitat. Per què un conseller lúcid i explicatiu ha de plegar? Per la pressió de la dreta? Això és el que ens volen fer creure, perquè serveixi de revulsiu però és un regal que li feim a la dreta dir-li que pressionant fa caure consellers. Quants de sopars d'arròs i porcella s'han fet aquests dies per celebrar una victòria que s'han anotat immerescudament? No els donem més lluentor de la que es creuen tenir, no els sobrevalorem. Mayol ha estat, com d'altres de la seva generació formats en l'anàlisi de la realitat balear, un científic que havia analitzat el seu país pel davant i pel darrere i que s'havia atrevit a aplicar algunes solucions llargament meditades. Això fa d'ell un solitari, per voler entendre les coses i creure que s'han de canviar. Que els altres solitaris de la colla cerquin companyia.


Escriptor/a: RODA, Eugénio Il·lustrador/a: Cecilia Afonso Esteves Editorial: Yekibud Edat: a partir de 9 anys.\nUn arbre creix i no li preguntem per què.\nLLETRES / Glòria Gorchs. Clijcat / Faristol / AMIC\nEugénio Roda parteix de l’epígraf «abecé del ser» per reunir vint-i-sis paraules, de la A a la Z, que en general podem relacionar amb qualitats o facultats dels éssers humans: ansietat, bellesa, confiança, desesperació... Mantenint el domini de la pàgina en blanc, Cecilia Afonso les acompanya amb imatges simples de formes geomètriques on s’hi endevina la lletra de l’abecedari corresponent. Són il·lustracions a dues tintes, vermell i blau, que funcionen com metàfores visuals amb relació al text que il·lustren.\nA banda de la paraula central i la imatge, hi trobem també una frase a l’estil de definició literària i subjectiva. I un breu paràgraf que exemplifica de forma indirecta el concepte tractat. Roda ens interpel·la, juga amb les paraules i ens pregunta, ens fa pensar, ens fa dubtar i, sobretot, ens remou alguna cosa. Si no vaig errada, Yekibud ha optat per fer un canvi respecte a la maquetació original i concentrar tot el text a la pàgina esquerra, deixant aïllada la imatge a la dreta. I em sembla una decisió molt encertada que en subratlla encara més l'elegància.\nArxivat a: ARBRE


Per: M. S.\nRecuperem una de les receptes que s’inclouen en el llibre ‘El menjar de la família’ de Ferran Adrià (RBA, 2011). Es tracta de les sardines al sèsam amb amanida de pastanagues. Aquest era un dels plats que l’equip d’ElBulli menjava al llarg de l’any, amb Juli Soler al capdavant, abans de servir el menú degustació de temporada als comensals afortunats que dinaven o sopaven en el millor restaurant del món.\n30 sardines mitjanes\nUna cullerada i mitja de menta fresca picada\n120 g de sèsam blanc\n9 cullerades d’oli d’oliva per a l’amanida\nJuli Soler amb l’equip d’elBulli dinant.\n1. Treure les escates sota un raig d’aigua. Amb l’ajuda d’unes tisores tallar els caps de les sardines.\n2. Tallar la zona de la ventresca per eliminar els interiors de les sardines.\n3. Arrebossar les sardines amb el sèsam blanc.\n4. Pelar les pastanagues i pelar-les fines amb l’ajuda d’una mandolina.\n5. Fer una vinagreta amb la mostassa, l’oli, el vinagre i la menta picada.\n6. Posar les sardines al punt de sal i fregir-les en una paella antiadherent amb una mica d’oli. Han de quedar daurades. Acabar la cocció amb un raig de suc de llimona.\n7. Amanir les làmines de pastanaga amb la vinagreta. Servir les sardines en un plat acompanyades de l’amanida.


Per què recórrer a Happy Heads?\nQuè pot fer Happy Heads per mi?\nOfertes i preus Happy Heads\nBenvinguts a Happy Heads... els especialistes en polls\nHappy Heads és una empresa especialitzada en la lluita contra el problema recurrent dels polls. El nostre centre ha rebut l’acreditació de l’Institut Shepherd de Florida, EEUU, institut que utilitza les últimes tècniques en l'eradicació dels polls tot assegurant un tractament eficaç i fiable a la vegada – amb Happy Heads digues adéu als polls!! Ens enorgulleix poder-te oferir el millor servei a clients perquè tu i la teva família us sentiu còmodes, relaxats i contents en tot moment! Llegeix més\nAmb un fantàstic equip d’experts al teu servei, el nostre centre ofereix una àmplia gamma de tractaments per a tota la família. Visita’ns i deixa que t’examinem: som especialistes en el tractament i l’eliminació dels polls! Oferim diferents opcions per a totes les butxaques: des d'una revisió a 9€ fins al nostre tractament Happy Heads. Tot està pensat per garantir l’eradicació definitiva dels polls de la teva vida! Llegeix més\nSi creus que tens polls, truca'ns al 932502682 per demanar cita i et farem una inspecció! Els nostres serveis començen a partir de 9€ per a una revisió i tractements a partir de 49€ , deixa que fem la feina bruta i eliminem els polls de la teva vida! Si necessites un tall de cabells truca'ns i demana cita amb un dels nostres perruquers HAPPY HEADS! Llegeix més\nMés sobre Happy Heads!\nAmb una àmplia experiència en el món del servei a clients, Happy Heads et fa la vida més fàcil. Entenem perfectament els problemes causats per les infestacions de polls en l'entorn familiar... deixa'ns eradicar els polls de la teva família!\nSom al carrer París 202,\n(entre el carrer Enric Granados i el carrer Balmes) en ple centre de Barcelona, oberts tot el dia per eliminar els polls de la teva vida! El nostre centre ha estat ideat pensant en la família, perquè els pares puguin estar còmodes mentre el nostre equip antipolls s'encarrega dels nens!\nTruca'ns ara i demana cita al 932502682, oferim una àmplia gamma de tractaments basats en les últimes tecnologies i el més modern equipament. El nostre equip t'ajudarà a triar el tractament millor per al teu fill i no oblidis que també oferim servei de perruqueria.\nFormats & Certificats\nHappy Heads és l'únic centre a Espanya que disposa del certificat “Strand by Strand Nit Removal” expedit per l'Institut Shepherd.\nTots els nostres productes han estat especialment desenvolupats per eradicar els polls i les llémenes de manera eficaç i segura, són delicats amb el cuir cabellut, no contenen pesticides i deixen el cabell suau i fàcil de pentinar.


Aquest 14-F ens mantindrem ferms i votarem com el 1r d’octubre i junts. - BLOG DEL BIC (CLR*CDR) 2002\n14-F 2021: PERSISTIM !\n“Aquesta és la gran excusa dels que han girat la cara a la unitat estratègica independentista, el no podrem o el no ens deixaran, o ves a saber si els contraris a la independència de Catalunya no accepten la legitimitat del Referèndum d’Autodeterminació de Catalunya guanyat per un 90% de “Sí” sobre una participació d’un 43% pel cap baix tot i els furts de vots i d’urnes plenes o mig plenes practicats per la Guàrdia Civil espanyola. No demanarem permís a ningú ni esperarem ordres de ningú. Sols la nostra fermesa, disposició, organització i coratge, això sí que ens cal acumular-ho i precipitar-ho.”\nSilenci, memòria històrica i coneixement de causa per votar lleials al que vam votar el 1r d’octubre de 2017.\nNo ho dubtem de cap manera “persistim!” sentim-nos orgullosos del que hem estat capaços de fer, el Referèndum i la Declaració Unilateral al Parlament, que hem de completar en el que hi va mancar per implementar pràcticament la República. I sentim-nos orgullosos del que estem fent dia a dia, complint el Mandat del 1r d’octubre, edificar l’estat català independent, tot i que sigui a pas de puça. El mur i els obstacles són molt grans però amb l’anhelada unitat i fermesa assolirem superar-els.\nDes del 21 de desembre del 2017 sembla que s’ha imposat el silenci contingut entre la gent del Poble, però tot i així no és veritat, els catalans, molts, hem seguit lluitant per a implementar la incipient República Catalana Independent, declarada en la DUI catalana per la majoria absoluta de diputats al Parlament Català el 27 d’octubre del 2017.\nI la memòria? mantenim la memòria viva multitud de catalans? Ho demano per saber si també aquest 14-F ens mantindrem lleials al que vam votar el 1r d’octubre amb coneixement de causa, tantes causes com la que ens recorda Núria Cadenes, prohibir una televisió al segle XXIè dins el continent europeu, no parlem de la Xina ni del Sudàn, per exemple, i per tant aquest 14-F ens mantindrem ferms i no ens deixarem enredar per canvis sobtats de direcció, enlloc de mantenir el rumb vers la nostra estrella polar, el cim, la plena independència.\nSobtats canvis de rumb? -Sí com aquell que digué fa uns dies Oriol Junqueras “voteu de manera que no sempre guanyin els mateixos”, òndia qui nivell? quina manera d’apujar el llistó? O més sibil·lí i més preocupant, en l’entrevista a Meritxell Secret, aquell “Europa mira quina capacitat hi ha que una majoria prou àmplia de la ciutadania accepti el resultat d’un referèndum. Que l’accepti com a legítim el resultat.” crec que el nostre Referèndum d’Autodeterminació va ser legítim i vinculant i ja va ser, no s’ha de repetir de cap manera, no podem acceptar farols europeus de “el que és nostre no val”, o empassar-nos d’entrada aquell farol del 28 d’octubre del 2017, que els espanyols vindrien i se’ns menjarien amb patates, aquest és el veritable farol que et colen, o empassar-te d’entrada les amenaces de l’enemic i els silencis i jugades brutes dels que li fan costat, fan els ulls grossos o li riuen les gràcies. Aquesta és la gran excusa dels que han girat la cara a la unitat estratègica independentista, el no podrem o el no ens deixaran, o ves a saber si els contraris a la independència de Catalunya no accepten la legitimitat del Referèndum d’Autodeterminació de Catalunya guanyat per un 90% de “Sí” sobre una participació d’un 43% pel cap baix tot i els furts de vots i d’urnes plenes o mig plenes practicats per la Guàrdia Civil espanyola. No demanarem permís a ningú ni esperarem ordres de ningú. Sols la nostra fermesa, disposició, organització i coratge, això sí que ens cal acumular-ho i precipitar-ho.\nEl 14-F, doncs, votem junts, tots junts, per completar la DUI, per defensar i assegurar la Llengua catalana, per institucionalitzar la incipient República Catalana Independent, començant ja per Waterloo i organitzant i coordinant tot el territori.\nBerguedans per a la Independència de Catalunya, amics de Pere Esteve, Josep Espelt, … i tots els patriotes de sempre en la memòria.\nAdjunto ací l’esmentat escrit de la Núria Cadenes, des del Sud de la Nació,\ndenunciant la prohibició de veure TV3 al País Valencià des de fa 10 anys.\nInaudit, demencial, pervers, ben bé fruit d’una dictadura espanyola, permanent i en estat de guerra constant contra Catalunya per a sotmetre’ns, ofegar-nos i destruir-ens i viure de la nostra esquena.\n“Deu anys i encara no s’ha revocat la censura de TV3 al País Valencià.”\nQuin segle XXIè, … renoi !\n“la malaltissa obsessió contra el català va culminar, aquell trist 17 de febrer, en l’ignominiós acte de censura: l’apagada del senyal de TV3. Han passat deu anys. Deu anys i un Botànic i mig”\n“Deu anys i encara no s’ha revocat la censura”\nEra un dijous. Al vespre. del 2001. A quarts de deu de la vesprada. Com que l’hivern encara tenia força, devia ser fosc. I més fosc es va fer, de cop, quan la pantalla va quedar piiiiiiiip… sense senyal.\nPer això hem de votar aquest 14-F, per escapar-nos d’Espanya, per esdevenir independents, enguany el primer valor és la unitat: VOTEM JUNTS, TOTS JUNTS.\n14-F 2021: PERSISTIM amb coneixement de causa per votar lleials al que vam votar el 1r d’octubre de 2017. Enguany el primer valor és la unitat: VOTEM JUNTS, TOTS JUNTS. Per la DUI, la Llengua, institucionalitzar Waterloo i el territori.


CORYMBA FICIFOLIA – ARBRES I PALMÀCIES DEL MEDITERRANI\nPublicat per arbresmediterrani on 8 Agost, 2019 3 Setembre, 2019\nNom comú: eucaliptus de flor vermella, eucaliptus vermell (encara que no és un eucaliptus)\nFamília: mirtàcies (Mirtaceae)\nOrigen: Austràlia sud-occidental\nEtimologia: Corymba, nom del gènere, deriva del llatí corymbus, “raïm” fent referència a la disposició de les seves flors en corimbes. Ficifolia, epítet llatí, que significa “fulles similars a les dels Ficus“.\nDescripció: arbre perennifoli, de fins a 10 metres d’altura com a màxim, molt robust, amb el capçal dens i arrodonit, d’escorça persistent escassament fibrosa, de color gris clar quan és jove i fissurat longitudinalment i de color marró grisenc fosc d’adult. L’escorça de les branques és rugosa. Fulles juvenils oposades, peciolades. Fulles madures alternes, llises, coriàcies, àmpliament lanceolades, de 7-14 centímetres de longitud i 3-5 centímetres d’amplada. Floreix abundantment a l’agost (arribant a tapar completament el fullatge) als extrems de les branques, en corimbe de 15-30 centímetres de diàmetre, constituït per umbel·les de 7 capolls, component caps de flors amb els estams llargs d’un vermell molt viu, resultant una floració molt espectacular. No tots floreixen en aquest color tan viu, alguns exemplars poden tenir flors color crema (els que menys), rosa o taronja, i no ho podem saber fins que floreix. És característic que cada umbel·la té 7 botons florals. El fruit, persistent per un any, és una càpsula que té forma d’urna, de 2-3,5 centímetres de diàmetre. Llavors alades.\nHàbitat: exposició a ple sol. A la natura, aquest arbre prefereix sòls pobres, sorrencs, àcids o neutres, si son alcalins poden patir clorosi. És molt adaptable a diverses temperatures, però no suporten gelades severes. Quan és molt jove, una gelada de -1 °C pot fer-li molt mal i d’adult resisteix fins als -4 °C. Tenint-ne cura al principi, és un arbre perfectament adaptat al litoral mediterrani, ja que li agraden els estius secs. És un arbre dur, molt rústic, de creixement moderadament ràpid i rarament creix prou per necessitar una poda. A causa de la seva bellesa i duresa, estan fent millores genètiques (a Irlanda) perquè resisteixi gelades més severes. El sistema consisteix a seleccionar aquelles llavors produïdes pels arbres que viuen als llocs més freds d’Austràlia. La majoria moren, a Irlanda, quan venen gelades severes, però van seleccionant una línia de llavors dels arbres que han resistit.\nReproducció: volem estar segurs del color de les flors però és molt difícil d’empeltar. Les seves llavors germinen fàcilment a la primavera en unes 2-4 setmanes a 22-25 °C. Triguen 7 anys a florir i uns 15-20 anys en aproximar-se a la mesura definitiva. Comprar aquest arbre a un productor és com un joc, perquè si no és prou madur, no estarem segurs que sigui una Corymba ficifolia (hi ha dues espècies similars però sense aquesta floració) ni quin color tindrà fins que arribi a la maduresa al cap de 7 anys.\nUtilitats: la seva fusta és dura i resistent. Arbre de gran efecte ornamental, pot ser utilitzat com a exemplar aïllat, fins i tot a jardins petits, en grup o formant barrera com a tallavents. A causa de la seva resistència a la contaminació, la sequera i elevades temperatures, és ideal per alineacions al carrer, separacions a les autopistes, o com arbre d’ombra als aparcaments. Tant les fulles com les flors les utilitzen en composicions florals.\nCorymba ficifoliaeucaliptos de flor vermellaeucaliptos vermell\nEntrada prèvia ZIZIPHUS JUJUBA\nEntrada següent TULBAGHIA VIOLACEA


S’obre el període d’inscripcions al Casal d’estiu i sol·licitud d’ajuts | AFA Poveda\nHome / Activitats / Casals i Colonies / S’obre el període d’inscripcions al Casal d’estiu i sol·licitud d’ajuts\n20 abril 2018\t0 1,297 Views\nA partir de dilluns 23 d’abril i fins al 31 de maig, podeu presentar les inscripcions dels vostres fills/es al casal d’estiu d’enguany. Adjunt trobareu el document d’inscripció i tota la informació al respecte. El pagament de la totalitat del casal es passarà a parts igual els mesos de juny i juliol.\nPer totes aquelles famílies que volen demanar l’ajut de l’Ajuntament, disposem dels fulls de sol·licitud que, una vegada omplerts, haureu de presentar a qualsevol registre de l’OAC dels ajuntaments dels districtes. El període per demanar l’ajut finalitza el 9 de maig.\nFULL INSCRIPCIÓ CASAL ESTIU 2018


Detingut a Lloret un narcotraficant que formava part de la màfia calabresa | Catalunya | EL PAÍS Catalunya\nDetingut a Lloret un narcotraficant que formava part de la màfia calabresa\nL’home havia estat tirotejat fa tres anys al mateix municipi per dos motoristes que van fugir\nGirona 18 JUN 2015 - 17:43\tCEST\nHabitatge de la família Gabriele Biondo, a les rodalies de Lloret. PERE DURAN\nLa Guàrdia Civil ha detingut a Lloret de Mar (Selva) Gabriele Biondo, un italià de 39 anys, un dels capos de la màfia calabresa Ndrangheta, que comprava importants partides de cocaïna a càrtels colombians per posteriorment distribuir-la per Europa. L'operació, anomenada Pericles II, ha comptat amb una important col·laboració internacional i ha permès també detenir a Itàlia 34 persones més que podrien ser les encarregades de la distribució de la droga a Centreeuropa.\nSegons han informat avui fonts de la Benemèrita, l'operació va començar el desembre de l'any passat després que agents d'unitats especials de la Guàrdia Civil a l'oceà Atlàntic, a unes 40 milles al sud de l'illa de Tenerife, abordessin el veler Adamas, procedent de Sud-amèrica, i hi trobessin 725 quilograms de cocaïna amagada en un doble fons. Es va decomissar la droga i es va detenir els dos espanyols que patronejaven el veler. A partir d'aquí els investigadors es van centrar a esbrinar quina organització havia comprat la droga intervinguda i cap a on es dirigia.\nDurant les investigacions, els agents van esbrinar que Gabriele Biondo mantenia freqüents contactes amb ciutadans de nacionalitat italiana, informació que va ser traslladada a les autoritats policials d'aquest país, que precisament coincidia amb una operació que la Guardia di Finanza duia a terme. Una vegada identificada tota l'organització criminal, es va acordar l'explotació de l'operació simultàniament a Espanya i Itàlia i la Guàrdia Civil va detenir Biondo a Lloret de Mar.\nEls 34 detinguts a Itàlia són membres rellevants de la màfia Ndrangheta, als quals s'imputa l'intent d'introduir a Itàlia més de quatre tones de cocaïna intervinguda en diferents fases i operacions. L'organització italiana utilitzava el port de Gioia Tauro de Calàbria, on arribava gran part de la cocaïna que posteriorment era distribuïda a Centreeuropa. En l'operació a Itàlia, juntament amb la Guardia di Finanza han participat agents de la Guàrdia Civil desplaçats expressament per col·laborar en les detencions.\nA Espanya la Guàrdia Civil va fer tres escorcolls domiciliaris, dos a Lloret de Mar i un a Barcelona, i va intervenir una pistola amb munició, quatre vehicles de gamma alta, 20.000 euros ocults en un dels vehicles, joies i documentació relacionada amb els fets investigats, entre d'altres.\nDesprés de mig any d'investigació, l'operació ha conclòs amb èxit, segons l'Institut Armat gràcies a l'estreta col·laboració i l'intercanvi d'informació entre la Guàrdia Civil i agències policials de diversos països com l'Agència Nord-americana DEA i la Guardia di Finanza italiana, així com les autoritats judicials i fiscals d'Espanya i Itàlia.\nL'operació, dirigida a l'Estat espanyol pel jutjat central d'instrucció número 3 de l'Audiència Nacional i la Fiscalia Especial Antidroga, ha estat duta a terme pel grup de blanqueig de la unitat central operativa (UCO) de la Guàrdia Civil.\nEs dóna la circumstància que Biondo, que dirigia des de la Costa Brava l'organització de narcotràfic i que mantenia contactes freqüents amb càrtels colombians que li proveïen la cocaïna, va ser tirotejat el setembre del 2012 a Lloret. Concretament, el 3 de setembre va ser tirotejat quan era al cotxe amb la seva dona, embarassada de vuit mesos, i el seu fill de 3 anys. La dona va resultar il·lesa però ell va rebre tres trets al tòrax i el menor va ser disparat al cap. Tots dos van ser ingressats a la unitat de vigilància intensiva (UVI) de l'Hospital Vall d’Hebron i van rebre l'alta poc després. Els Mossos d'Esquadra van investigar dos pistolers que van perseguir les víctimes i els van tirotejar des d'una moto de gran cilindrada que van abandonar. Finalment, van fugir en un Audi robat que els esperava al municipi veí de Vidreres.\nPerò la relació de Biondo amb la policia a Espanya ve de molt abans. El 2000 va ser detingut a Benalmádena (Màlaga) acusat d'introduir a través d'Espanya 750 quilos d'haixix que tenien com a destinació Torí (Itàlia). Amb ell, van ser extradits també Vincenzo Mussurici i el seu fill, Luca. Vincenzo, al qual es va atribuir el paper del cap del grup, va tornar a la Costa del Sol quan finalment va recuperar la llibertat, que li va durar fins que va morir el 2005, quan un motorista li va disparar un tret al clatell en una urbanització de la milla d'or de Marbella. El motorista va aparèixer pocs dies després mort en una cabina de telèfons de Roma. A Biondo se'l situa sempre entre Lloret de Mar, Barcelona, Itàlia i Màlaga.


14,0 x 21,8 cm\nUna cangur molt especial\nLes vacances d'estiu comencen d'una manera especial per a la Hilla, en Kaapo i la Maikki: la seva mare acaba de guanyar un viatge de dues setmanes de Lapònia i una cangur per cuidar als nens durant la seva absència, mentre el pare és fora en un viatge de negocis. Tot sembla perfecte fins que descobreixen la identitat de la nova cangur: "una criatura semihumana, amb la formació perfecta per a les tasques assignades, antigament anomenada trol dels boscos".\nAixí que es presenta a casa seva un monstre pelut, cobert de fang i amb olor a patata, i s'instal·la a l'armari de sota l'escala. Després de l'ensurt inicial, un cop sols amb el monstre, els nens troben un antic llibre que els ajuda a familiaritzar-se amb la seva nova mainadera, la Grah.\nTuutikki Tolonen (1975) és autora de llibres infantiles, obres de teatre i articles acadèmics. A banda d'escriptora, és també professora d'escriptura creativa i editora de Vinski, l'única revista finesa sobre literatura infantil. Amb Monster Nanny (la Galera, 2016), comença la seva aventura en la literatura middle-grade.


Caseta entre flors\nPublicat per Carme Rosanas de maig 06, 2022\n"La trobaràs entre les flors", deia aquella nota que vaig trobar un matí, en sortir de casa, davant de la porta. Algun poca-solta que em vol gastar una broma, vaig pensar. No tenia ni la més remota idea de què dimonis havia de trobar, ni de quines flors m'estava parlant.\nTenia pressa i me'n vaig anar tot posant-me la nota a la butxaca. Per què me l'havia de posar a la butxaca, us preguntareu, jo també m'ho pregunto.\nM'agraden massa els jocs i els enigmes, com per portar aquesta nota a la butxaca i oblidar-la o llençar-la a la primera paperera. No podia evitar de pensar coses com aquestes: "la" ha de ser una cosa femenina i això ja descarta un munt de coses; "trobaràs" és alguna cosa que jo estic buscant i potser encara no me n'he adonat; entre les flors, vol dir envoltada de flors, al mig de les flors... el primer pas ja estava fet, ja m'havia llançat a desxifar l'enigma. I a més a més, m'havia d'afanyar, entre les flors, vol dir que l'havia de trobar abans que s'acabés la primavera, sinó, malament, la pista principal en orris!\nMalauradament no vaig ser capaç d'anar més enllà. I no vaig saber resoldre l'enigma.\nUn cap de setmana amb una de les escapades i passejades pels camins de ronda, la vaig veure: la caseta o la cabaneta, petita, petita, molt bonica, entre les flors. Caseta és femeni, buscava jo una caseta? no, no la buscava, però era tan bonica! I si encara no sabia que la buscava? Entre les flors, això era indiscutible.\nVaig remoure cel i terra per trobar de qui era la caseta i perquè me la lloguessin per un any. Tot just hi cabia un llit, una taula i una cadira, una cuineta de camping i un lavabo de roulotte, però m'hi vaig llençar de cap. Si jo no havia sabut anar cap a l'enigma, doncs que vingés l'enigma cap a mi, em semblava un regal. La vaig convertir en el meu refugi, davant del mar i entre les flors.\nMcAbeu 7 de maig de 2022, a les 11:13\nTrobar allò que busquem està molt bé, però de vegades trobar allò que no busquem encara fa més il·lusió.\nCrec que finalment sí que has descobert la solució a l'enigma. Si fóssim al Xarel-10 et tocaria un rètol vermell, aquí em conformo donant-te un fort aplaudiment per aquest relat enigmàtic. :-)\nCarme Rosanas 7 de maig de 2022, a les 19:51\nMés que trobar el resultat de l'enigma, l'ha aprofitat per fer alguna cosa que sense ell potser no hauria fet mai. S'ha aprofitat de l'enigma, he, he, he...\nsa lluna 7 de maig de 2022, a les 14:01\nSembla una noia inquieta, què li fan il·lusió els enigmes i les coses desconegudes. Rumiar fins trobar l'essència... De vegades, sense cercar-les, ens arriben.\nCom m'agraden aquestes històries!.\nCarme Rosanas 7 de maig de 2022, a les 19:53\nA vegades és divertit i va bé combinar coses que no tenen res a veure les uns amb les altres. Com és el cas. M'alegro que t'agradin, Paula!\nartur 7 de maig de 2022, a les 18:47\nÉs difícil de creure que se't resisteixi un enigma a tu , Carme !! :) A la fi, d'una manera o altre, l'has resolt. Felicitats !!\nJugar i jugar sempre és un plaer... gràcies, Artur!\nHelena Bonals 8 de maig de 2022, a les 12:20\nAixò de les flors em fa pensar en el que em va dir un amic que m'estimo molt, "el teu nom damunt les flors", ara fa quatre anys. Em va arribar al cor.\nEscrius unes històries molt originals i captivadores!\nCarme Rosanas 8 de maig de 2022, a les 21:17\nNo m'estranya que t'arribés al cor aquesta expressió. És molt i molt bonica i plena de continguts. Gràcies, Helena!\nxavier pujol 8 de maig de 2022, a les 18:57\nAquesta casa només podia ser per a tu. El que has d'esbrinar ara és qui et va deixar la nota.\nPotser no me la deixaven per a mi i jo me'n vaig apoderar... he, he, he...\nNúria L. Aroca 8 de maig de 2022, a les 20:10\nHas trobat un bon refugi en un lloc privilegiat, amb unes bones vistes.\nJa ho tenen això els enigmes, et porten per camins desconeguts, però crec que aquest val la pena aprofitar-lo. I ja s'acabarà de desxifrar del tot. I si no, a gaudir-ne.\nCarme Rosanas 8 de maig de 2022, a les 21:19\nA vegades no cal ni entendre-ho tot ni desxifrar-ho tot. Hi ha misteris o enigmes que ja ens van bé com són. Esl contes tenen això unes possibiltats infinites, amb enigmens o sense.\nM. Roser 13 de maig de 2022, a les 20:30\nAra ja has trobat el regal, que em sembla preciós i molt romàntic, ara només et falta esbrinar el "regaladó", mentre gaudeix d'aquest petit tresor!\nCarme Rosanas 13 de maig de 2022, a les 21:49


Nota legal - Tesla Industrial\nCONDICIONS GENERALS D’UTILITZACIÓ DEL LLOC WEB TESLA INDUSTRIAL,SAU\nCopyright © 2013. TESLA INDUSTRIAL,SAU. Tots els drets reservats.\nL’empresa TESLA INDUSTRIAL,SAU amb NIF A-58477712, té el seu domicili social a Cartoixa de Vallparadís,10 baixos 08222 Terrassa (BCN) amb telèfon 93 786 10 59 i fax número 93 731 34 01, té l’adreça electrònica tesla@tesla.es\nAquest document “Nota Legal” té per objecte regular i establir les Condicions Generals de l’ús del web que l’empresa TESLA INDUSTRIAL,SAU posa a disposició del públic en l’URL tesla.es.\nEl present web ha estat creat i dissenyat per donar a conèixer i permetre l’accés general de tots els usuaris d’Internet, especialment als clients de l’empresa interessats en la seva prestació de serveis, concretament centra la seva activitat en el sector de serveis i manteniment integral d’edificis.\nL’empresa es reserva la facultat de realitzar, en qualsevol moment i sense necessitat de cap preavís, qualsevol modificació i actualització dels continguts i serveis, de la present Nota Legal i, en general, de quants elements integrin el disseny i configuració de la seva pàgina web.\nLa utilització del web per tercer li atribueix la condició d’usuari i suposa l’acceptació plena i sense reserves de totes i cadascuna de les disposicions incloses en la present Nota Legal.\nL’usuari pot accedir de forma gratuïta i lliure a la pàgina web, llevat d’aquells serveis en els que l’empresa condiciona la seva utilització a la prèvia complementació del corresponent formulari i/o pagament de l’import corresponent al servei.\nL’empresa manifesta que la prestació de serveis i subministraments de tercers per a connexió a través de la xarxa de comunicacions, inclosos el transport, qualitat, continuïtat i funcionament, no li corresponen, motiu pel qual l’accés pot ser suspès, cancel·lat o resultar inaccessible per motius tècnics.\nEn aquest sentit, l’empresa es reserva el dret a interrompre l’accés a la seva web, en qualsevol moment i sense preavís, ja siguin per motius de seguretat, de control, de manteniment, per errors de subministrament elèctric o per qualsevol altre causa. En conseqüència, l’empresa no garanteix la fiabilitat, disponibilitat ni la continuïtat de la seva web en el cas que es presentin les causes citades, no podent exigir-se-la responsabilitats en aquest sentit.\nAixí mateix, l’empresa no garanteix que el web i el servidor estiguin lliures de virus i no es fa responsable dels danys causats per l’accés al web o per la impossibilitat d’accedir-hi.\nL’usuari s’obliga a fer un correcte ús del web de conformitat amb les lleis, la bona fe, l’ordre públic, els usos del tràfic i de la present Nota Legal.\nDe la mateixa manera, l’usuari s’obliga a no utilitzar el web o els serveis que es prestin a través d’ell amb finalitats o efectes il·lícits o contraris al contingut d’aquesta Nota Legal, que lesionin els interessos o drets de tercers, o que de qualsevol forma pugui danyar, inutilitzar o deteriorar el web o els seus serveis o impedir un ús satisfactori del web al d’altres usuaris.\nAixí mateix l’usuari es compromet a no destruir, alterar, inutilitzar o, de qualsevol altra forma fer malbé les dades, els programes o els documents electrònics i altres que es trobin en el web.\nL’usuari es compromet a no obstaculitzar l’accés d’altres usuaris al servei d’accés mitjançant el consum massiu dels recursos informàtics a través dels quals l’empresa presta el servei, així com a no realitzar accions que danyin, interrompin o generin errors en els sistemes esmentats.\nL’usuari es compromet a no introduir-hi programes, virus, microinstruccions, miniaplicacions (applets), controls de tipus ActiveX o qualsevol altre dispositiu lògic o seqüència de caràcters que causin o puguin causar qualsevol tipus d’alteració en els sistemes informàtics de l’empresa o de tercers.\nNo es permet, excepte quan hi hagui acceptació expressa per part de l’empresa, establir enllaços des de portals o webs de tercers a pàgines de l’empresa diferents de la pàgina principal del seu portal, ni tampoc presentar les webs de l’empresa o la informació que contenen sota marcs, signes distintius, marques o denominacions socials o comercials d’una altra persona, empresa o entitat.\nEl usuari respondrà davant l’empresa i davant tercers, dels danys i perjudicis que es poguessin causar com a conseqüència de l’incompliment de dites obligacions.\nEl contingut del present web es de caràcter general i té una finalitat merament informativa, sense que es garanteixi plenament l’accés a tots els continguts, ni la seva exhaustivitat, correcció, vigilància o actualitat, ni la seva idoneïtat o utilitat per a un objectiu concret.\nNo obstant, l’empresa posarà els mitjans raonables a la seva disposició per tal que els continguts inclosos en la seva web siguin exactes i estiguin el més actualitzats possibles.\nTanmateix, TESLA INDUSTRIAL,SAU no es responsabilitza de la informació que l’usuari pugui obtenir a través dels enllaços a sistemes externs.\nLa totalitat del contingut d’aquest lloc web, ja siguin textos, imatges, so, fitxers, marques, logotips, combinacions de colors, o qualsevol altre element, la seva estructura i disseny, la selecció i forma de presentació dels materials inclosos en la mateixa, i els programes d’ordinador necessaris per al seu funcionament, accés i utilització, estan protegits per drets de propietat industrial i intel·lectual, titularitat de TESLA INDUSTRIAL,SAU que l’usuari d’aquest lloc web ha de respectar.\nEn particular, però sense limitar la generalitat de l’obligació de l’usuari expressada en el paràgraf anterior, queden prohibides la reproducció, excepte para ús privat, la transformació, distribució, comunicació pública, posada a la disposició del públic i en general qualsevol altra forma d’explotació, per qualsevol procediment, de tot o part dels continguts d’aquest lloc web, així com del seu disseny i la selecció i forma de presentació dels materials inclosos en la mateixa. Aquests actes d’explotació només podran ser realitzats si intervé l’autorització expressa de d’aquest lloc web i sempre que es faci referència explícita a la titularitat de TESLA INDUSTRIAL,SAU dels indicats drets de propietat intel·lectual.\nTret que legalment s’estableixi el contrari, queda així mateix prohibit descompilar, desencadellar, realitzar enginyeria inversa, sublicenciar o transmetre de qualsevol manera, traduir o realitzar obres derivades dels programes d’ordinador necessaris per al funcionament, accés i utilització d’aquest lloc web i dels serveis en ella continguts, així com realitzar, respecte a tot o part de tals programes, qualssevol dels actes d’explotació referits en el paràgraf anterior. L’usuari de d’aquest lloc web haurà d’abstenir-se en tot cas de suprimir, alterar, eludir o manipular qualsevol dispositius de protecció o sistemes de seguretat que puguin estar instal·lats en la mateixa.\nL’usuari és l’únic responsable de les infraccions en què pugui incórrer i dels perjudicis que pugui causar o causar-se per la utilització del web i l’empresa està exonerada de qualsevol responsabilitat que es pogués derivar per les accions de l’usuari.\nL’usuari serà l’únic responsable per a qualsevol reclamació o acció legal, judicial o extrajudicial iniciada per tercers contra l’empresa com a conseqüència o basada en la utilització del web per part de l’usuari.\n6.2. RESPONSABILITAT DE L’EMPRESA PEL FUNCIONAMENT DEL WEB.\nL’empresa exclou qualsevol responsabilitat que es pogués derivar per interferències, omissions, interrupcions, virus informàtics, avaries telefòniques o desconnexions en el funcionament operatiu del sistema electrònic, motivats per causes alienes a l’empresa.\nAixí mateix, l’empresa s’exonera de qualsevol responsabilitat que es pogués derivar per retards o bloqueigs en el funcionament operatiu d’aquest sistema electrònic causats per deficiències o sobrecàrrega en les línees telefòniques o a Internet, com també dels danys causats per terceres persones per intromissions il·legítimes fora del control de l’empresa.\n6.3. RESPONSABILITAT DE L’EMPRESA PER ENLLAÇOS.\nL’empresa declina tota responsabilitat respecte de la informació que hi hagi fora del web, ja que la funció dels enllaços que apareixen és únicament la d’informar a l’usuari de l’existència d’altres fonts d’informació.\nL’empresa no garanteix ni es responsabilitza del funcionament o accessibilitat dels enllaços, ni suggereix, convida o recomana la visita dels mateixos, motiu pel qual tampoc serà responsable del resultat obtingut o dels perjudicis que pugui sofrir l’usuari en virtut de la informació trobada al web enllaçat.\nSi l’usuari optes per abandonar el web a través d’enllaços a altres webs diferents a les d’aquesta empresa, Aquesta no es farà responsable de les politiques de privacitat de dites planes ni de les galetes que aquests poguessin emmagatzemar en l’ordinador de l’usuari\n7. PROTECCIÓ DE DADES.\nEn compliment del que disposa l’article 5 de la Llei Orgànica 15/1999, de 13 de desembre, de protecció de dades de caràcter personal, l’empresa TESLA INDUSTRIAL,SAU informa als usuaris que les dades de caràcter personal que ens proporcionin al emplenar qualsevol formulari dels que s’inclouen en aquesta web es recolliran en fitxers, dels que n’és responsable TESLA INDUSTRIAL,SAU i seran tractades amb la finalitat de poder prestar els serveis empresarials.\nEn aquest sentit, l’usuari dóna el seu consentiment per tal que les dades es tractin de la forma i finalitat indicades, i garanteix en tot moment de l’autenticitat i actualitat de totes aquelles dades que comuniqui a aquesta empresa i serà l’únic responsable de les manifestacions falses o inexactes que realitzi.\nEn cap cas les galetes o altres mitjans de naturalesa anàloga serviran per emmagatzemar informació que permeti identificar la persona física usuària del web.\nL’usuari enregistrat conserva en tot moment la possibilitat d’exercir els drets d’oposició, accés, rectificació i cancel·lació de dades. Així mateix, i de conformitat amb la Llei 34/2002, d’1 de juliol, de serveis de la societat de la informació i comerç electrònic, pot revocar en qualsevol moment el consentiment prestat a la recepció de comunicacions comercials. En cas de dubte, i així com per exercir els esmentats drets, pot adreçar-se a l’empresa TESLA INDUSTRIAL,SAU mitjançant correu electrònic tesla@tesla.es, Tel. 93 786 10 59.\nLes presents condicions d’accés queden subjectes a l’ordenament jurídic espanyol, i qualsevol controvèrsia sorgida en la seva interpretació o execució s’interpretarà a partir de la legislació espanyola.\nAixí mateix, l’empresa TESLA INDUSTRIAL,SAU i l’usuari acorden sotmetre’s expressament, als jutjats i tribunals de la Terrassa, amb renuncia de qualsevol altra fur general o especial que els pogués correspondre.


Valls Visita El Camp Nou per conèixer l'Espai Barça - Candidatura Manuel Valls Barcelona 2019\nL’ actualitat de Manuel Valls – Notícies\nValls visita el Camp Nou per conèixer l’Espai Barça\nEl candidat destaca que el projecte “connectarà els barris de forma eficient i impulsarà el comerç” de Les Corts\nEl candidat a l’alcaldia de Barcelona Manuel Valls ha visitat aquest dilluns les instal·lacions del Futbol Club Barcelona per conèixer els detalls del projecte Espai Barça. L’alcaldable ha destacat l’ “ambició d’un projecte que transformarà no només el Camp Nou i les instal·lacions del Barça, sinó tot el districte de Les Corts”.\nEn una trobada amb William Mannarelli, director de l’Àrea Patrimonial i Espai Barça, i altres responsables del projecte, el candidat ha conegut de primera mà l’evolució del pla, l’estat actual i les previsions futures, a més de la funció social i cultural que tindrà per a la ciutat. “Hi haurà grans espais amb zones verdes que milloraran la qualitat de vida dels veïns de Les Corts” i una gran obra arquitectònica que “ajudarà al districte a recuperar la seva centralitat”, ha assenyalat l’alcaldable.\nValls ha reconegut que l’ Espai Barça “connectarà els barris de forma més eficient i impulsarà el comerç de la zona” i ha afegit que serà una gran oportunitat per millorar “les condicions de mobilitat i seguretat d’una zona afectada per la gran afluència de persones i vehicles”. En aquest sentit, l’alcaldable ha assegurat que s’han d’ “ampliar els aparcaments, el servei de transport públic, la il·luminació i la vigilància dels carrers a l’entorn de l’estadi”.\nL’objectiu és fer del Camp Nou “el millor estadi del món”, ha reconegut l’ex primer ministre francès, que ha confessat que assisteix al camp “sempre que l’agenda ho permet”.


La institució ha signat un conveni amb l'Ajuntament d'aquest municipi. L'acord regula l'aportació de 24.000 euros que serviran per finançar les obres de millora d'un punt d'aigua\nLa Diputació de Tarragona ha signat un conveni amb l'Ajuntament de la Bisbal de Falset per contribuir a la prevenció d'incendis forestals en aquest municipi. En concret, l'acord que han subscrit el president de la Diputació, Josep Poblet, i l'alcalde de la Bisbal de Falset, Sergi Masip, regula l'aportació de 24.000 euros que serviran per finançar les obres de millora d'un punt d'aigua en aquest terme municipal.\nEls treballs de millora consistiran en la substitució d'aquest punt d'aigua, que actualment es troba força deteriorat, i que està integrat a la Xarxa Bàsica de prevenció i extinció d'incendis forestals. Es tracta d'una bassa situada de forma estratègica pel que fa a la cobertura territorial i al risc associat en aquest punt, i forma part de les 10 basses de la Xarxa Bàsica de les Comarques de Tarragona que s'han considerat d'interès prioritari (segons la relació facilitada per la Direcció General de Prevenció, Extinció i Salvament del Departament d'Interior de la Generalitat).\nLa Diputació de Tarragona vetlla per per la conservació, restauració i millora dels terrenys forestals de la demarcació fomentant programes de prevenció d'incendis, i finançant actuacions com el manteniment de franges o de punts d'aigua. Des del convenciment que les actuacions de prevenció s'han de realitzar de forma continuada al territori, especialment en aquells punts que es troben en especial situació de risc.


Hotel Casa Chuldian en Sahún, informació i reserves | Esquiades\nHotel Casa Chuldian ***\nL'hotel Casa Chuldian es troba en una ubicació privilegiada, i és que treure el cap als seus balcons és treure el cap a la naturalesa en el seu estat més pur, és respirar un aire fresc i és sentir la tranquil·litat de la muntanya. Aquest hotel permet als seus hostes trobar el descans, sentir la pau i enamorar-se de la seva màgic paisatge en un ambient tranquil i relaxat.\nEs tracta d'un establiment d'ambient familiar on tot està cuidat a l'detall per al descans i el relax dels hostes. Les instal·lacions compten amb un balcó, un magnífic jardí i també terrassa; disposen de sales amb racons pel descans i la lectura.\nNo deixin de provar la gastronomia de l'hotel, un altre dels seus punts forts. S'ofereixen menús tradicionals i menús de degustació amb productes autòctons, a més d'una selecta carta en què els bolets, les tòfones, la caça o les truites són alguns dels plats més recomanats.\nL'hotel és a 5 km de Benasque, el poble més important de la zona on podràs trobar tot el que necessites per al teu dia a dia i tan sols 15 km de les pistes de Cerler.\nCheck in: entre les 14:00 i les 23:00h.\ncheck IN: És imprescindible avisar amb antelació si l'arribada es realitza a partir de les 23: 00h.\nHorari de recepció: De 08: 00h a 23: 00h\nHorari de menjar: De 13: 30h a 14:30h\nHorari de sopar: De 21: 00h a 22: 00h\nHorari del bar-cafeteria: de 08: 00h a 23: 00h\nOfertes Hotel Casa Chuldian\nOpinions dels clients sobre Hotel Casa Chuldian\nNota: 5.9 / 10\nLlegir les opinions de Hotel Casa Chuldian (mostrant les @@mostrades@@ més recents de 243). (mostrant @@mostrades@@ de 243)\n"Les habitacions són espaioses."\n"La calefacció no funciona bé. L'esmorzar és justet, tot fred, no és l'esperat per a un dia d'esquí."\n"Ideal per desconnectar. Habitacions àmplies"\n"L'edifici està molt bé i fàcil d'aparcar, haurien de treure-li més partit"\n"L'habitació feia olor molt de fum, la qual cosa era molt estrany ja que no està permès fumar, l'esmorzar està molt poc preparat i si no baixes aviat, tot s'esgota"\n"Tot correcte. Molt recomanable."\n"La cortina de la dutxa i el wifi millorables, la resta perfecte."\n"El preu de l'pack va ser econòmic"\n"El senyal wifi no arribava a les habitacions, no funcionava bé la calefacció i quan cridem a l'habitació van passar de nosaltres i semblava un lloc fantasma (gairebé mai hi havia ningú a recepció)"\n"El lloc és càlid, la neteja i l'atenció molt agradables. Menjar molt bona"\n"El preu de l'sopars són una mica elevats"\n"Servei client escàs"\n"Habitacions àmplies, netes i molt noves. Entorn i facilitat d'aparcament. Proximitat a pistes"\n"Els matalassos de molles. Seria recomanable canviar-los"\n"Petit hotel de 15 habitacions. Atenció cordial i bon esmorzar."\n"El menú del sopar és simple."\n"El bon tracte, la ubicació i la neteja de les habitacions."\n"La direcció de l'hotel i Google Maps no coincideixen."\n"Ha estat una experiència molt bona, la gent super amable i l'hotel molt bonic"\n"Servei, modernitat, amabilitat i bon tracte"\n"El llit suplementària una mica incomoda."\n"L'hotel, en general aquesta perfecte recentment reformat i net, habitacions àmplies amb balcó. Un esmorzar normal no molt explendido però el just per uns dies. La hubicacion perfecta tranquil·litat i pàrquing a 5 minuts de benasque perfecte"\n"El llit dura i incomoda i el coixí paper de fumar, l wifi no arriba a les habitacions i estàvem en la 1 planta."\n"Hotel nou, tranquil, parking a la porta, bon menjar, personal atent, bon cabal d'aigua a la dutxa, i aigua molt calenta, llits grans i còmodes, balcó amb bones vistes"\n"Ambient tranquil i familiar, personal molt amable. Proper a Benasc ia l'estació de Cerler. Quan tornem per aquesta zona del Pirineu segurament repetirem."\n"Per posar alguna pega, el WIFI no arriba a totes les habitacions, però és un mal menor quan es tracta de desconnectar"\n"L'hotel tot molt nou i net"\n"El panell per arribar"\n"Els matalassos dels llits molt dolents"\n"Les habitacions són perfectes: llit gran, armari gran i habitació molt còmoda. El personal és excel·lent, tracte molt amable i proper, i el servei d'esmorzar és bufet amb embotits, torrades, iogurts ... Tot el que un pugui voler, salat o dolç."\n"Mala cobertura i mal wifi"\n"Ens ha agradat tot, hem estat encantats i si es dóna l'ocasió de tornar ho farem ...."\n"Per dir alguna cosa, el wifi depèn on tinguis l'habitació peca una mica ...."\n"Les habitacions molt còmodes i ben equipades"\n"Pobre bufet d'esmorzar. Falta personal, una sola persona atén recepció i esmorzar amb l'hotel ple. Hotel sense ànima, sembla "sense acabar", no hi ha cartells que indiquin les habitacions, en l'esmorzar, no hi ha bols ni llet freda però si cereals. Cafeteria amb poca oferta i res acollidora. Els meus fills van beure una Coca-Cola a l'habitació i aquí va quedar la llauna després de netejar .... Mala cobertura mòbil i Wi-Fi molt regular. Teníem dues habitacions reservades, dos adults i dos nens i ens van posar en plantes separades"\n"M'ha encantat l'hotel qualitat preu"\n"Res a objectar, l'únic dels 15 min per anar a pistes però els que esquiem sabem que això és en molts casos habitual així que perfecte hotel!"\n"Bon tracte, proximitat a Benasc i Cerler. Bon esmorzar. Habitacions limpuas i còmodes"\n"Indicacions per arribar a l'hotel. Podrien posar algun indicadot / senyal a la carretera. Ens vam ficar dins el poble i seguint una indicació ens vam posar en una pista de terra amb gel."\n"L'habitació és molt àmplia i còmoda"\n"Els matalassos són horrorosos ... Necessiten canviar-los"\n"Hotel excel·lent. Excel·lent relació qualitat preu. Hotel reformat, habitacions àmplies i còmodes. Molt net i càlid. La propietària encantadora i el menjar casolà i riquíssima. El llit còmoda i àmplia. Vistes espectaculars des de l'habitació i aparcament a la porta de l'hotel. Tot perfecte."\n"Res. El recomano a tothom."